**Nick Könyvtár, Információs és Közösségi helyének beszámolója**

**a 2019-es évről**

Nick település könyvtári feladatainak ellátását a község önkormányzata önálló, költségvetési szervként létrehozott könyvtár fenntartása helyett továbbra is **nyilvános könyvtár szolgáltatásainak igénybevételével** oldja meg, a **Berzsenyi Dániel Megyei és Városi Könyvtárral kötött feladat-ellátási szerződés alapján**.

A kihelyezett **KSZR** (Könyvtárellátási Szolgáltató Rendszer) gyűjtemény **gondozását** (dokumentumok beszerzése, feldolgozása), a friss folyóirat-választék biztosítását, az éves statisztika elkészítését, az előzetes igényfelmérésen alapuló közösségi programok szervezését **a Berzsenyi Könyvtár végzi**. A **Répcelaki Művelődési Otthon és Könyvtár és a BDMK munkatársai a könyvtárközi kölcsönzés lebonyolításában**, valamint a munka során felmerülő kérdések szükség szerinti megoldásában sokat **segítenek**.

Az olvasószolgálati tennivalókat **heti két alkalommal, 6 órában** végeztük.

A könyvtár **saját állománya 2985 kötet**. A **kölcsönözhető állomány 3120 kötet**. A Szombathelyi Berzsenyi Dániel Könyvtártól **8 féle folyóiratot** kaptunk.

Az évben a könyvtáros feladatait ketten látták el. 2019 áprilisától Garab Rezső vette át a feladatkört.

***Olvasószolgálati adatok*:** 2019-ben a **regisztrált használók száma: 38 fő**. Az olvasók korcsoportonkénti megoszlása: 14 év alatti olvasó 4 fő, 14-17 év közötti1 fő, 18-29 év közötti 9 fő, 30-54 év közötti 11 fő, 55-65 év közötti 1 fő, 65 év feletti 12fő. A **személyes helybeni használat 99 alkalom volt**, **72 alkalommal történt kölcsönzés, 108 alkalommal történt közvetlenül helyben használat.** **A közvetlenül helyben használt dokumentumok száma 550**, **a kölcsönzött dokumentumok mennyisége 339 kötet**. Internetezés lehetőségét 171 fő használta ki, immár a Digitális Jólét Program adta eszközstruktúrával.

A BDK-tól az 2019-es évben **14 rendezvényt kaptunk**, melyek között voltak kulturális – és ismeretterjesztő programok és olvasáskultúra-fejlesztő foglalkozások. Ezeken a könyvtár által tartott **programokon összesen 462 fő vett részt**.

Könyvtárunk könyvállománya nem túl nagy, de igyekszünk olvasóink igényeit felmérni és kielégíteni, ezért 2019-ben a BDMK könyvtártól **3 alkalommal** éltünk a könyvtárközi kölcsönzés lehetőségével,valamint a Répcelaki Művelődési Ház és Könyvtártól **5 alkalommal** kértünk könyveket. A BDMK-tól az időszaki kiadványokon kívül 90 darab könyvet, 2 darab AD dokumentumot és 4 darab elektronikus dokumentumot kaptunk, valamint 35 ezer forint támogatást, melynek teljes összegét az Őszi versmondó verseny nyereményeire fordítottuk.

Nick, 2020. 06. 25.

Halász Ágnes

könyvtáros